Wendelstein 7-X
Wendelstein 7-X (W7-X) reaktor jeste eksperimentalni stelarator (nuklearni fuzijski reaktor) izgrađen u Greifswaldu, Njemačka, u Max-Planck Institutu za fiziku plazme (IPP), i dovršen u oktobru 2015. On je dalji razvoj uređaja Wendelstein 7-AS. Namjena uređaja Wendelstein 7-X je da procijeni glavne komponente budućeg fuzionog reaktora izgrađenog korištenjem stelarator tehnologije, čak iako sam Wendelstein 7-X nije isplativo postrojenje fuzijske energije. Wendelstein 7-X reaktor jeste najveći fuzijski uređaj napravljen korištenjem stelarator koncepta koji je produkt razmišljanja fizičara Lymana Spitzera. Planirano je da radi sa do 30 minuta neprekidnog održavanja plazme, demonstrirajući osnovnu osobinu buduće elektrane: stalni rad. Ime projekta potiče od imena planine Wendelstein u Bavarskoj, a o njemu je odlučeno na kraju 1950-tih, referencirajući prethodni projekt sa Princeton Univerziteta pod imenom Project Matterhorn. Istraživački odjel je nezavisni partner projekta sa Univerzitetom Greifswald.